
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1754 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες του Μαρτίου 2006 σε περιοχές του 

Νομού Έβρου. 1 

Διάθεση στο Δημόσιο τμήματος των αποθεματικών 
κεφαλαίων του Ταμείου Παρακαταθηκών και Δα¬ 
νείων. 2 


Προκήρυξη Ανοικτού Διεθνούς Διαγωνισμού για την 
Επιλογή Αναδόχου Διαχειριστή Αμοιβαίου Κεφα¬ 
λαίου Επιχειρηματικών Συμμετοχών για το έργο 
«Α.Κ.Ε.Σ. - Ψηφιακό Αλμα» καθώς και Συγκρότη¬ 
ση Επιτροπών. 3 

Κατάργηση Νομικού Προσώπου στο Δήμο Ξάνθης 
του νομού Ξάνθης με την επωνυμία «Σχολική Επι¬ 
τροπή 15ου Δημοτικού Σχολείου» και σύσταση 
νέου Νομικού Προσώπου με την επωνυμία «Ενι¬ 
αία Σχολική Επιτροπή 15ου Δημοτικού Σχολείου 

και 20ου Δημοτικού Σχολείου Ξάνθης. 4 

Ολοκλήρωση της επένδυσης της εταιρείας ΑΝΑ- 
ΠΤΕΞ ΞΕΝΟΔΟΧΕΙΑΚΗ - ΟΙΚΟΔΟΜΙΚΗ -ΤΕΧΝΙΚΗ 
- ΕΜΠΟΡΙΚΗ - ΚΑΤΑΣΚΕΥΑΣΤΙΚΗ Α.Ε. με δ.τ. ΑΝΑ- 
ΠΤΕΞ Α.Ε., οριστικοποίηση του κόστους αυτής και 
πιστοποίηση έναρξης της παραγωγικής λειτουρ¬ 
γίας της μονάδας που προήλθε από την επένδυ¬ 


ση αυτή. 5 

Έγκριση για την απασχόληση προσωπικού με σύμ¬ 
βαση μίσθωσης έργου στην Τοπική Ένωση Δήμων 

και Κοινοτήτων (ΤΕΔΚ) Ν. Πρέβεζας. 6 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή 30ου Νηπιαγωγείου Ιω- 

αννίνων» στο Δήμο Ιωαννιτών. 7 

Σύσταση Σχολικής Επιτροπής Δημοτικού Σχολείου 

Πευκοχωρίου. 8 

Έγκριση της υπ’ αριθμ. 104/2005 αποφάσεως του Δη¬ 
μοτικού Συμβουλίου Σύμης, που αφορά την αύξηση 
μετοχικού κεφαλαίου στην Δημοτική Επιχείρηση 

Ύδρευσης και Αποχέτευσης Σύμης (Δ.Ε.Υ.Α.Σ.). 9 

Διορισμός εκτελεστών διαθήκης Νικολάου Ζούζου¬ 
λα. 10 

Χορήγηση άδειας άσκησης επαγγέλματος Κοινωνι¬ 
κού Λειτουργού στη Σταματία Αντωνίου του Γε- 
ωργίου. 11 


30 Νοεμβρίου 2006 

ΑΠΟΦΑΣΕΙ Σ 

Αριθ. 48475/Β/2016 (1) 

Καθορισμός αποζημίωσης των πληγέντων από τις πλημ¬ 
μύρες του Μαρτίου 2006 σε περιοχές του Νομού 
Έβρου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ. Α'/8.2.1997) «κατάργηση φορολογικών απαλλαγών 
και άλλες διατάξεις». 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α98). 

3. Το άρθρο 22 του ν. 2362/1995 (ΦΕΚ 247/τ. Α727.11.1995) 
«Περί Κώδικος Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 
Περιβάλλοντος, Χωροταξίας και Δημ.Έργων «Αποκατά¬ 
σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’ αριθμ. 2348/Α32/2.6.2006 (ΦΕΚ 744/τ. 
Β720.6.2006) κοινή υπουργική απόφαση των Υπουργών 
Οικονομίας και Οικονομικών και ΠΕΧΩΔΕ και των Υφυ¬ 
πουργών Εσωτερικών, Δημοσίας Διοίκησης και Αποκέ¬ 
ντρωσης και Οικονομίας και Οικονομικών με την οποία 
οριοθετούνται περιοχές του νομούΈβρου, που επλήγη¬ 
σαν από τις πλημμύρες του Μαρτίου 2006. 

6. Το υπ’ αριθμ. Φ.311.3/600/10-7-2006 έγγραφο της 
Νομαρχιακής Αυτοδιοίκησης Ροδόπης-Έβρου. 

7. Το υπ’ αριθμ. Φ.311.3/657/25.8.2006 έγγραφο της Νο¬ 
μαρχιακής Αυτοδιοίκησης Ροδόπης-Έβρου. 

8. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
νομούΈβρου και υπέστησαν ζημιές από τις πλημμύρες 
του Μαρτίου 2006, αποφασίζουμε: 

Αρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες του Μαρ¬ 
τίου 2006 σε περιοχές του νομού Έβρου, οι οποίες 
έχουν οριοθετηθεί με την υπ’ αριθμ. 2348/Α32/2.6.2006 

(ΦΕΚ 744/τ. Β720.6.2006) κοινή υπουργική απόφαση των 
Υπουργών Οικονομίας και Οικονομικών και ΠΕΧΩΔΕ 
και των Υφυπουργών Εσωτερικών, Δημοσίας Διοίκησης 
και Αποκέντρωσης και Οικονομίας και Οικονομικών, σε 
βιομηχανικές και βιοτεχνικές μονάδες, εμπορικά κατα¬ 
στήματα, αγροτικές εκμεταλλεύσεις, άλλες επιχειρήσεις 
και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης, 
τα οποία κατεγράφησαν από την αρμόδια Επιτροπή ως 
ολοσχερώς κατεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσης ζημίας, από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από τις πλημμύρες, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Αρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 166.650,00 
ευρώ περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑί ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθ. οικ. 2/68788/0094 (2) 

Διάθεση στο Δημόσιο τμήματος των αποθεματικών 
κεφαλαίων του Ταμείου Παρακαταθηκών και Δανείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 3 παρ. 1 του ν.δ. 3003/1954 «Περί τρο- 
ποποιήσεως και συμπληρώσεως διατάξεων τινών του 
Οργανισμού του Ταμείου Παρακαταθηκών και Δανείων» 
(ΦΕΚ 214/Α') όπως αντικαταστάθηκε από το άρθρο 14 
παρ. 2 του ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (ΦΕΚ 38/Α'). 

β) Του άρθρου 22 του ν. 3301/2004 «Συμφωνίες πα¬ 
ροχής χρηματοοικονομικής ασφάλειας, εφαρμογή των 
Διεθνών Λογιστικών Προτύπων και άλλες διατάξεις» 
(ΦΕΚ 263/Α'). 


γ) Του π.δ. 346/1997 «Διατήρηση της εποπτείας Νο¬ 
μικών Προσώπων Δημοσίου Δικαίου από το Υπουργείο 
Οικονομικών» (ΦΕΚ 238/Α'). 

δ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98/Α'). 

2. Την υπ’ αριθμ. 2/58645/0049/3.11.2005 απόφαση του 
Υπουργού Οικονομίας και Οικονομικών «Συμμετοχή του 
Δημοσίου στα ετήσια καθαρά κέρδη του Τ.Π. και Δανεί¬ 
ων κ.λπ.» (ΦΕΚ 1705/Β'). 

3. Το από 28.11.2006 έγγραφο της Διεύθυνσης 20ης 
Προϋπολογισμού του Γενικού Λογιστηρίου του Κρά¬ 
τους. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Την διάθεση στο Δημόσιο ποσού € εκατόν σαράντα 
εκατομμυρίων (140.000.000,00) από τα αποθεματικά κε¬ 
φάλαια του Ταμείου Παρακαταθηκών και Δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 29 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 48319/Β2013 (3) 

Προκήρυξη Ανοικτού Διεθνούς Διαγωνισμού για την Επι¬ 
λογή Αναδόχου Διαχειριστή Αμοιβαίου Κεφαλαίου 
Επιχειρηματικών Συμμετοχών για το έργο «Α.Κ.Ε.Σ. - 
Ψηφιακό Αλμα» καθώς και Συγκρότηση Επιτροπών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Κανονισμό (ΕΚ) 1260/1999 του Συμβουλίου της 
Ευρωπαϊκής Ένωσης «περί γενικών διατάξεων για τα 
διαρθρωτικά ταμεία». 

2. Τον Κανονισμό (ΕΚ) 1784/1999 του Συμβουλίου της 
Ευρωπαϊκής Ένωσης και του Ευρωπαϊκού Κοινοβουλίου 
«σχετικά με το Ευρωπαϊκό Κοινωνικό Ταμείο» (ΕΚ). 

3. Τον Κανονισμό (ΕΚ) 1159/2000 της Ε.Ε. (30/5/2000) 
για τις δράσεις πληροφόρησης και δημοσιότητας που 
πρέπει να αναλαμβάνουν τα κράτη-μέλη σχετικά με τις 
παρεμβάσεις των διαρθρωτικών ταμείων. 

4. Τις διατάξεις του ν. 2860/2000 (ΦΕΚ 251/Α714.11.2000) 
«Διαχείριση, Παρακολούθηση,Έλεγχος Κοινοτικού Πλαι¬ 
σίου Στήριξης και άλλες διατάξεις». 

5. Τις διατάξεις του ν. 2286/1995 (ΦΕΚ 19/Α71995) «Προ¬ 
μήθειες του δημοσίου τομέα και ρυθμίσεις των συναφών 
θεμάτων». 

6. Τις διατάξεις των άρθρων 79-85 του ν. 2362/1995 
(ΦΕΚ 247/Α71995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

7. Τις διατάξεις του ν. 3310/2005 (ΦΕΚ 30/Α714.2.2005) 
«Μέτρα για τη διασφάλιση της διαφάνειας και την απο¬ 
τροπή καταστρατηγήσεων κατά τη διαδικασία σύναψης 
δημοσίων συμβάσεων», όπως τροποποιήθηκε από το 
ν. 3414/2005 (ΦΕΚ 279/Α'/10.11.2005) «Τροποποίηση του 
ν. 3310/2005 «Μέτρα για τη διασφάλιση της διαφάνειας 
και την αποτροπή καταστρατηγήσεων κατά τη διαδι¬ 
κασία σύναψης δημοσίων συμβάσεων». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24019 


8. Το ν. 2522/1997 (ΦΕΚ 178/Α78.9.1997) «Δικαστική προ¬ 
στασία κατά το στάδιο που προηγείται της σύναψης 
συμβάσεως δημοσίων έργων, κρατικών προμηθειών και 
υπηρεσιών σύμφωνα με την Οδηγία 89/665/ΕΟΚ». 

9. Τις διατάξεις του άρθρου 8 του ν. 2741/1999 (ΦΕΚ 
199/Α728.9.1999), όπως τροποποιήθηκαν. 

10. Το ν. 2992/2002 (ΦΕΚ 54/Α720.3.2002) «Μέτρα για 
την ενίσχυση της κεφαλαιαγοράς και την ανάπτυξη της 
επιχειρηματικότητας και άλλες διατάξεις», ειδικότερα 
δε το άρθρο 7. 

11. Το ν. 2859/2000 (ΦΕΚ 248/Α72000) «Κώδικας Φόρου 
Προστιθέμενης Αξίας». 

12. Τις διατάξεις του άρθρου 19, παρ. 29, εδάφια α 
και β του ν. 2947/2001 «Θέματα Ολυμπιακής Φιλοξενίας, 
Έργων Ολυμπιακής Υποδομής και άλλες διατάξεις» (ΦΕΚ 
228/Α79.10.2001). 

13. Τις διατάξεις του άρθρου 3 του ν. 2286/1995 «Προ¬ 
μήθειες του δημόσιου τομέα και ρυθμίσεις συναφών 
θεμάτων» (ΦΕΚ 19/Α'), όπως αντικαταστάθηκε από αυτές 
του άρθρου 8, παρ. 3. περ. 1 του ν. 2741/1999 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές 
διατάξεις» (ΦΕΚ 199/Α728.9.1999), όπως τροποποιήθηκε 
με την παρ. 35 του άρθρου 1 του ν. 3065/2002 «Μεταφο¬ 
ρά αρμοδιοτήτων του Υπουργικού Συμβουλίου σε άλλα 
κυβερνητικά όργανα» (ΦΕΚ 251/Α'). 

14. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», ο οποίος κυρώ¬ 
θηκε με το άρθρο πρώτο του π.δ. 63/2005 (ΦΕΚ Α798). 

15. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚΑ7165) όπως ισχύει. 

16. Το π.δ. 81/2002 (ΦΕΚ 57/Α721.3.2002) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

17. Τις διατάξεις του π.δ. 346/1998 (ΦΕΚ 230/Α71998) 
«Προσαρμογή της Ελληνικής Νομοθεσίας για τις συμ¬ 
βάσεις υπηρεσιών προς τις διατάξεις της οδηγίας 
92/50/ΕΟΚ του Συμβουλίου της 18ης Ιουλίου 1992 όπως 
τροποποιήθηκε με το π.δ. 18/2000 (ΦΕΚ 15/Α73.2.2000) 
και το π.δ. 101/2003 (ΦΕΚ 95/Α723.4.2003), στα σημεία 
που δεν έρχονται σε αντίθεση με τις διατάξεις της 
Οδηγίας 2004/18 του Ευρωπαϊκού Κοινοβουλίου και του 
Συμβουλίου της 31ης Μαρτίου 2004 περί συντονισμού 
των διαδικασιών της σύναψης δημοσίων συμβάσεων έρ¬ 
γων, προμηθειών και υπηρεσιών και τις άλλες σχετικές 
διατάξεις που αναφέρονται στην εφαρμογή του. 

18. Τις διατάξεις του π.δ. 394/1996 (ΦΕΚ 266/Α72.12.1996) 
«Κανονισμός Προμηθειών Δημοσίου», όπως εν προκειμέ- 
νω δύναται να ισχύουν αναλογικά ή συμπληρωματικά. 

19. Το π.δ. 82/1996 (ΦΕΚ 66/Α711.4.1996) «Περί ονομαστι- 
κοποίησης των μετοχών Ελληνικών Ανώνυμων Εταιρειών 
που μετέχουν στις διαδικασίες ανάληψης έργων ή προ¬ 
μηθειών του Δημοσίου», όπως ισχύει και εφαρμόζεται. 

20. Την υπ’ αριθμ. Ε(2000)3405/28.11.2000 απόφαση της 
Ε.Ε. σχετικά με την έγκριση του Κοινοτικού Πλαισίου 
Στήριξης για τις κοινοτικές διαρθρωτικές παρεμβάσεις 
στις περιφέρειες που υπάγονται στο στόχο αρθ. 1 στην 
Ελλάδα, όπως τροποποιήθηκε με την υπ’ αριθμ. Ε (2004) 
2414/3.12.2004 απόφαση της ΕΕ. 

21. Την υπ’ αριθμ. 0(2001)551/14.3.2001 απόφαση της 
Ε.Ε. για την έγκριση του ΕΠ «ΚτΠ» το οποίο εντάσσεται 
στο Κοινοτικό Πλαίσιο Στήριξης για τις κοινοτικές διαρ¬ 
θρωτικές παρεμβάσεις στις περιφέρειες που υπάγονται 


στο στόχο αριθμ. 1 στην Ελλάδα (2000/ΘΒ/16/1/ΡΟ/Θ23), 
όπως τροποποιήθηκε με την υπ’ αριθμ. Ε (2004)5868/ 
29.12.2004 απόφαση της Ε.Ε. 

22. Το Συμπλήρωμα Προγραμματισμού του ΕΠ «ΚτΠ» 
όπως εγκρίθηκε από την 1η Επιτροπή Παρακολούθησης 
(ΕπΠα) (14.5.2001) και τροποποιήθηκε από την 2η ΕπΠα 
(27.6.2002), με τη γραπτή διαδικασία (10.9.2003), από την 
3η συνεδρίαση ΕπΠα (8.12.2003), από την 4η συνεδρίαση 
ΕπΠα (18.11.2004), με τη γραπτή διαδικασία για δεύτερη 
(23.5.2005) και τρίτη φορά (20.10.2005), και από την 5η 
συνεδρίαση ΕπΠα (25.11.2005). 

23. Την υπ’ αριθμ. 45996ΔΕ9568/7.12.2005 απόφαση του 
Υφυπουργού Οικονομίας και Οικονομικών για «Τακτο¬ 
ποίηση πληρωμών Δημοσίων Επενδύσεων με τη λήξη 
του οικονομικού έτους, χρηματοδότηση του επομένου 
και ρύθμιση σχετικών θεμάτων». 

24. Την Οδηγία 2004/18 του Ευρωπαϊκού Κοινοβου¬ 
λίου και του Συμβουλίου της 31ης Μαρτίου 2004 περί 
συντονισμού των διαδικασιών της σύναψης δημοσίων 
συμβάσεων έργων, προμηθειών και υπηρεσιών. 

25. Την υπ’ αριθμ. 12395-Β/28.12.2005 (ΦΕΚ 1856/ 
Β729.12.2005) απόφαση του Υπουργού Οικονομίας και 
Οικονομικών «Αμοιβαίο Κεφάλαιο Επιχειρηματικών Συμ¬ 
μετοχών (ΑΚΕΣ) με τίτλο: «Α.Κ.Ε.Σ. - Ψηφιακό Άλμα», 
διάθεση Πιστώσεων από το Πρόγραμμα Δημοσίων 
Επενδύσεων και ρύθμιση σχετικών θεμάτων για την 
εφαρμογή του». 

26. Την υπ’ αριθμ. 5726-Β/22.6.2006 (ΦΕΚ 979/Β725.7.2006) 
απόφαση του Υπουργού Οικονομίας και Οικονομικών 
«Τροποποίηση υπουργικής απόφασης 12395-Β/28.12.2005 
Αμοιβαίο Κεφάλαιο Επιχειρηματικών Συμμετοχών (ΑΚΕΣ) 
με τίτλο: «Α.Κ.Ε.Σ. - Ψηφιακό Άλμα», διάθεση Πιστώσεων 
από το Πρόγραμμα Δημοσίων Επενδύσεων και ρύθμιση 
σχετικών θεμάτων για την εφαρμογή του». 

27. Την υπ’ αριθμ. 6410/Α/10175/10.11.2005 Διαβίβαση 
Κοινοποίησης σχετικά με το μέτρο ενίσχυσης «ΟίρίίαΙ 
Ι_οερ νοπΙυΓθ ΘαρίΙαΙ Ρυπά» της Μόνιμης Ελληνικής Αντι- 
προσωπίας στην Ευρωπαϊκή Ένωση προς την Γενική 
Διεύθυνση Ανταγωνισμού της Ευρωπαϊκής Επιτροπής. 

28. Την υπ’ αριθμ. Ε(2005) 5982/23.12.2005 απόφαση της 
Ευρωπαϊκής Επιτροπής σχετικά με την έγκριση της Κρα¬ 
τικής Ενίσχυσης ν. 568/2005 - Ελλάδα, Ταμείο Επιχειρη¬ 
ματικών Συμμετοχών με σκοπό το Ψηφιακό Άλμα. 

29. Την υπ’ αριθμ. Ε(2005) 1560/5.4.2006 απόφαση της 
Ευρωπαϊκής Επιτροπής σχετικά με τον καθορισμό του 
επιπέδου κοινοτικής συνδρομής στο μεγάλο έργο «ϋίρίίαΙ 
Ι_θαρ νοπΙυΓθ ΘαρίΙαΙ Ρυπά», το οποίο περιλαμβάνεται 
στο επιχειρησιακό πρόγραμμα «Κοινωνία της Πληροφο¬ 
ρίας» στο πλαίσιο του Κοινοτικού Πλαισίου Στήριξης για 
κοινοτική διαρθρωτική βοήθεια στην Ελλάδα. 

30. Την υπ’ αριθμ. 11297-Β/19.12.2005 απόφαση ένταξης 
της Πράξης με τίτλο: «Α.Κ.Ε.Σ. - Ψηφιακό Άλμα» στο 
Μέτρο 3.1 του Επιχειρησιακού Προγράμματος «Κοινωνία 
της Πληροφορίας» (ΕΠ ΚτΠ). 

31. Την υπ’ αριθμ. 4192-Β/10.05.2006 απόφαση Τροπο¬ 
ποίησης Ένταξης Πράξης με τίτλο: «Α.Κ.Ε.Σ. - Ψηφιακό 
Άλμα» στο Μέτρο 3.1 του Επιχειρησιακού Προγράμματος 
«Κοινωνία της Πληροφορίας» (ΕΠ ΚτΠ). 

32. Την υπ’ αριθμ. 4890-Β/1.6.2006 απόφαση 2ης Τρο- 
ποποίησηςΈνταξης Πράξης με τίτλο: «Α.Κ.Ε.Σ. - Ψηφιακό 
Αλμα» στο Μέτρο 3.1 του Επιχειρησιακού Προγράμματος 
«Κοινωνία της Πληροφορίας» (ΕΠ ΚτΠ). 

33. Την υπ’ αριθμ. 47818/ΔΕ9739/16.12.2005 απόφαση 
του Υπουργού Οικονομίας και Οικονομικών για την έντα¬ 
ξη του έργου με τίτλο «Α.Κ.Ε.Σ. - Ψηφιακό Άλμα» στο 
ΠΔΕ 2005, ΣΑΕ 019/3, κωδ. 2005ΣΕ01930041. 

34. Την υπ’ αριθμ. 49416/ΔIΟΙ3719/29.12.2005 απόφαση 
του Υπουργείου Οικονομίας και Οικονομικών για την κα¬ 
τανομή χρηματοδότησης του έργου 2005ΣΕ01930041. 

35. Την υπ’ αριθμ. Π1/1781/19.4.2005 κοινή απόφαση 
των Υπουργών Οικονομίας-Οικονομικών και Ανάπτυξης 
«Προμήθειες σημαντικής οικονομικής ή τεχνολογικής 
αξίας» (ΦΕΚ 515/Β'/19.4.2005). 

36. Την υπ’ αριθμ. 27757-Β/4.7.2006 απόφαση του 
Υπουργού Οικονομίας και Οικονομικών για την Επιλογή 
του έργου «Επιλογή του Έργου «Διαχειριστής Αμοιβαί¬ 
ου Κεφαλαίου Επιχειρηματικών Συμμετοχών (Α.Κ.Ε.Σ.)- 
Ψηφιακό Άλμα ως Δημόσιας Σύμβασης Υπηρεσιών Ση¬ 
μαντικής Οικονομικής Αξίας». 

37. Την υπ’ αριθμ. Π1/3905/18.8.2006 κοινή απόφαση του 
Υπουργού Οικονομίας - Οικονομικών και του Υφυπουρ¬ 
γού Ανάπτυξης «Σύσταση Επιτροπής για τη Δημόσια 
Σύμβαση Παροχής Υπηρεσιών Σημαντικής Οικονομικής 
Αξίας «Διαχειριστής Αμοιβαίου Κεφαλαίου Επιχειρη¬ 
ματικών Συμμετοχών (Α.Κ.Ε.Σ.) - Ψηφιακό Αλμα»» (ΦΕΚ 
1184/Β731.8.2006). 

38. Τις αποφάσεις της Επιτροπής για τη Δημόσια 
Σύμβαση Παροχής Υπηρεσιών Σημαντικής Οικονομικής 
Αξίας «Διαχειριστής Αμοιβαίου Κεφαλαίου Επιχειρηματι¬ 
κών Συμμετοχών (Α.Κ.Ε.Σ.) - Ψηφιακό Αλμα», η οποία συ¬ 
γκροτήθηκε με την υπ’ αριθμ. Π1/3905-31/8/2006/ΦΕΚ1184 
απόφαση του Υπουργού Οικονομίας και Οικονομικών και 
του Υφυπουργού Ανάπτυξης, αποφασίζουμε: 

1. Την προκήρυξη ανοικτού διεθνή διαγωνισμού για την 
επιλογή Αναδόχου Διαχειριστή Αμοιβαίου Κεφαλαίου 
Επιχειρηματικών Συμμετοχών για το έργο «Α.Κ.Ε.Σ. - Ψη¬ 
φιακό Αλμα», με κριτήριο επιλογής την πλέον συμφέ- 
ρουσα από τεχνική και οικονομική άποψη προσφορά. Ο 
προϋπολογισμός του έργου ανέρχεται σε 23.389.387,00 
ευρώ κατά μέγιστο, πλέον ποσοστού ανερχόμενου σε 
20% επί των δυνητικών υπεραξιών που θα προκύψουν 
από τις επενδύσεις του Α.Κ.Ε.Σ., λογιζομένου ως δικαιώ¬ 
ματος προαίρεσης. Η διάρκεια του έργου ορίζεται σε 12 
έτη κατά μέγιστο από την υπογραφή της σύμβασης. 

2. Οι γενικοί και ειδικοί όροι του διαγωνισμού περιγρά- 
φονται αναλυτικά στο συνημμένο Τεύχος Προκήρυξης 
το οποίο είναι αναπόσπαστο μέρος της παρούσας. 

3. Ο διαγωνισμός διενεργείται ενώπιον της κατά νό¬ 
μον αρμόδιας Επιτροπής Διαγωνισμού, ύστερα από την 
παρέλευση τουλάχιστον πενήντα δύο ημερών από την 
επομένη της ημέρας αποστολής της Περίληψης της Προ¬ 
κήρυξης στην Υπηρεσία Επίσημων Εκδόσεων των Ευρω¬ 
παϊκών Κοινοτήτων, στην έδρα του Υπουργείου Οικονο¬ 
μίας και Οικονομικών, Νίκης 5-7 Σύνταγμα, 101 80 Αθήνα. 
Οι σχετικές προσφορές θα κατατεθούν μέχρι και την 
καταληκτική ημερομηνία και ώρα υποβολής στο Γραφείο 
Πρωτοκόλλου της Γ ενικής Γ ραμματείας του Υπουργεί¬ 
ου Οικονομίας και Οικονομικών (Γραφείο 622), Νίκης 5-7 
Σύνταγμα, 101 80 Αθήνα. Προσφορές που θα κατατεθούν 
μετά την καταληκτική ημερομηνία και ώρα είναι εκπρό¬ 
θεσμες, δεν αξιολογούνται αλλά επιστρέφονται. 

4. Οι υποβαλλόμενες στο διαγωνισμό προσφορές ισχύ¬ 
ουν και δεσμεύουν τους προσφέροντες για διακόσιες 
σαράντα (240) ημέρες από την επομένη της ημερομη¬ 
νίας διενέργειας του διαγωνισμού. 


5. Δικαίωμα συμμετοχής στο διαγωνισμό έχουν φυσικά 
ή νομικά πρόσωπα και ενώσεις αυτών που υποβάλλουν 
κοινή προσφορά, σύμφωνα με τα οριζόμενα στο ανα¬ 
λυτικό Τεύχος Προκήρυξης. 

6. Τα έξοδα δημοσιεύσεως στην μεν Ε.Ε.Ε.Κ. βαρύνουν 
την Ε.Ε, στο δε ελληνικό τύπο (οικονομικό και πολιτικό) 
το Υπουργείο Οικονομίας και Οικονομικών. 

7. Αντίγραφα της παρούσας, δίδονται από τα γραφεία 
της Γενικής Γραμματείας του Υπουργείου Οικονομί¬ 
ας και Οικονομικών, Νίκης 5-7 Σύνταγμα, 101 60 Αθήνα, 
6ος όροφος, Γ ραφείο Πρωτοκόλλου (Γ ραφείο 622), (τηλ: 
0030 210 3332491-6, τηλεομοιοτυπία: 0030 210 3332499) 
όλες τις εργάσιμες ημέρες και ώρες. 

Για την παραλαβή της προκήρυξης δεν προβλέπεται 
κόστος. Οι παραλαμβάνοντες την προκήρυξη, θα πρέπει 
να προσκομίσουν πλήρη στοιχεία του ενδιαφερομένου 
(ονοματεπώνυμο, διεύθυνση, τηλέφωνο, αριθμός τηλε- 
ομοιοτυπικής συσκευής (ίαχ), ηλεκτρονική διεύθυνση 
(θ-πιαίΙ). 

8. Διευκρινίσεις σχετικά με την προκήρυξη δίνονται 
από την Γ ενική Γ ραμματεία του Υπουργείου Οικονομίας 
και Οικονομικών, Νίκης 5-7 Σύνταγμα, 101 60 Αθήνα, τηλ: 
0030 210 333241-6, άίρίΙεΙ-Ιοαρίαϊπιηθο.ρι·. 

9. Οι ερωτήσεις των ενδιαφερομένων συνοδευόμενες 
από όλες τις απαντήσεις της Αναθέτουσας Αρχής θα 
αναρτώνται στην ιστοσελίδα του Υπουργείου Οικονο¬ 
μίας και Οικονομικών ΗΐΐρΥ/νννννν.πΊηΘΟ.ρΓ. 

10. Συγκροτούμε επιτροπή για την διενέργεια του δια¬ 
γωνισμού και αξιολόγηση των προσφορών, αποτελού- 
μενη από τους παρακάτω: 

1. Κουκολιά Κωνσταντίνο, Προϊστάμενο της Ειδικής 
Υπηρεσίας Συντονισμού της Εφαρμογής του Γ' ΚΠΣ, ως 
Πρόεδρο, με αναπληρωτή τον Ρεβύθη Σωτήριο, Προϊστά¬ 
μενο της Γ ενικής Διεύθυνσης Οικονομικής Πολιτικής. 

2. Μακρυδάκη Σπυρίδωνα, Καθηγητή στο Πανεπιστήμιο 
Πειραιά, με αναπληρωτή τον Δασκαλογιάννη Γεώργιο, 
Προϊστάμενο του Τμήματος Τεχνικής Υποστήριξης της 
Διεύθυνσης Πληροφορικής. 

3. Γκίκα Δημήτριο, Καθηγητή στο Οικονομικό Πανεπι¬ 
στήμιο Αθηνών, με αναπληρωτή τον Νούνη Χρήστο, Στέ¬ 
λεχος του Υπουργείου Οικονομίας και Οικονομικών. 

4. Καραγιάννη Αναστάσιο, Προϊστάμενο της Διεύθυν¬ 
σης Πιστωτικών και Δημοσιονομικών Υποθέσεων, με 
αναπληρωτή τον Μανωλά Γ εώργιο, Προϊστάμενο της 
Διεύθυνσης Μακροοικονομικής Ανάλυσης και Προβλέ¬ 
ψεων. 

5. Γ κότση Γ εώργιο, Προϊστάμενο του Τ μήματος Κεφα¬ 
λαιαγορών και Πιστωτικών Ιδρυμάτων της Διεύθυνσης 
Πιστωτικών και Δημοσιονομικών Υποθέσεων, με ανα¬ 
πληρωτή τη Βρέντζου Ελένη, Στέλεχος της Διεύθυνσης 
Πιστωτικών και Δημοσιονομικών Υποθέσεων. 

Γ ραμματεία της Επιτροπής 

1. Κλάρου Ιωάννα, Στέλεχος της Διεύθυνσης Τομέων 
Παραγωγής. 

2. Κώστα Γιάννα, Στέλεχος της Διεύθυνσης Διεθνών 
Οικονομικών Οργανισμών. 

11. Συγκροτούμε επιτροπή εξέτασης ενστάσεων και 
διοικητικών προσφυγών, αποτελούμενη από τους πα¬ 
ρακάτω: 

1. Σπαθόπουλο Φώτιο, Δικηγόρο στο Αυτοτελές Γ ρα¬ 
φείο Νομικών Θεμάτων Ε.Ε. του Υπουργείου Οικονομίας 
και Οικονομικών, με αναπληρώτρια τη Γιομπρέ Αννα, 
Δικηγόρο στο ίδιο γραφείο. 

2. Μελέα Γεώργιο, Στέλεχος της Διεύθυνσης Ευρωπαϊ- 
κήςΈνωσης, με αναπληρωτή τον Τζίμα Αχιλλέα, Στέλε¬ 
χος της Διεύθυνσης Ευρωπαϊκής Ένωσης. 

3. Σκαρμέα Εμμανουήλ, Γ ενικό Διευθυντή της Επιτρο¬ 
πής Κεφαλαιαγοράς, με αναπληρωτή, τον Καλατζή Νικό¬ 
λαο, Στέλεχος της Διεύθυνσης Κοινωνικής Πολιτικής. 

12. Η αμοιβή των μελών των ανωτέρω Επιτροπών θα 
καθορισθεί με νεότερη όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 6895 (4) 

Κατάργηση Νομικού Προσώπου στο Δήμο Ξάνθης του 
νομού Ξάνθης με την επωνυμία «Σχολική Επιτροπή 
15ου Δημοτικού Σχολείου» και σύσταση νέου Νομι¬ 
κού Προσώπου με την επωνυμία «Ενιαία Σχολική Επι¬ 
τροπή 15ου Δημοτικού Σχολείου και 20ου Δημοτικού 
Σχολείου Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 1894/1990 άρθρο 5 «περί Σχολι¬ 
κής περιουσίας και λειτουργίας σχολείων». 

2. Τις διατάξεις του άρθρου 203 του π.δ. 410/1995. 

3. Τις διατάξεις του άρθρου 5 του ν. 1894/1990 και του 
άρθρου 8 παρ. 9 του ν. 2896/2002. 

4. Τη σύμφωνη γνώμη του Δημοτικού Συμβουλίου Ξάν¬ 
θης. (αρ. απόφασης: 459/2006). 

5. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Α.Μ.Θ. «Μεταβίβαση Αρμοδιο¬ 
τήτων στους Δ/ντες Τοπικών Αυτ/σεων και στους Τμη- 
ματάρχες των ιδίων Υπηρεσιών», αποφασίζουμε: 

1. Καταργούμε στο Δήμο Ξάνθης του Νομού Ξάνθης 
ίδιο Νομικό Πρόσωπο με την επωνυμία Σχολική Επιτρο¬ 
πή 15ου Δημοτικού Σχολείου» και σύσταση νέου Νομικού 
Προσώπου με την επωνυμία «Ενιαία Σχολική Επιτροπή 
15ου Δημοτικού Σχολείου Ξάνθης και 20ου Δημοτικού 
Σχολείου Ξάνθης». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λπ. 

• Η εκτέλεση μικρών έργων για επισκευή και συντή¬ 
ρηση των διδακτηρίων. 

• Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

• Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη 
με βιβλία για την σχολική βιβλιοθήκη και γενικά για όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο διοικείται από 7μελές Διοικη¬ 
τικό Συμβούλιο, αποτελούμενο από: 

• Τον εκάστοτε. Δήμαρχο ή Δημοτικό ή Τοπικό Σύμ¬ 
βουλο. 


• Ένα (1) Δημοτικό Σύμβουλο. 

• Τους εκάστοτε Διευθυντές των Σχολειών. 

• Δύο (2) εκπρόσωπους του Συλλόγου Γονέων και 
Κηδεμόνων. 

• Ένα (1) Δημότη. 

• Η θητεία των μελών του Διοικητικού Συμβουλίου 
ακολουθεί τη δημοτική ή κοινοτική περίοδο. 

• Το Διοικητικό Συμβούλιο εκλέγει Πρόεδρο και Γ ραμ¬ 
ματέα. 

4. Πόροι του Νομικού Προσώπου είναι: 

• Ετήσια επιχορήγηση του Δήμου. 

• Ετήσια επιχορήγηση του Κράτους. 

• Κάθε είδους εισφορές, δωρεές, κληρονομιές, κλη¬ 
ροδοσίες. 

• Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

• Πρόσοδοι από την περιουσία του. 

• Περιουσία κινητή και ακίνητη. 

Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από το Πρόεδρο του Δ.Σ. και 
όταν απουσιάζει ή κωλύεται από τον Αντιπρόεδρο. 

Με την παρούσα απόφαση προκαλείται δαπάνη σε 
βάρος του προϋπολογισμού του Δήμου Ξάνθης, η οποία 
έχει προβλεφθεί και έχει συμπεριληφθεί στον προϋπο¬ 
λογισμό οικονομικού έτους 2006 με ΚΑ 02.00.6711 ποσό 
ύψους 1.500.000 € με τίτλο «Κ.Α.Π για την κάλυψη λει¬ 
τουργικών αναγκών των σχολείων Α/θμιας και Β/θμιας 
Εκπαίδευσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 9 Οκτωβρίου 2006 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΒΑΓΓΛΗ 
-♦- 

(5) 

Ολοκλήρωση της επένδυσης της εταιρείας ΑΝΑΠΤΕ= 
ΞΕΝΟΔΟΧΕΙΑΚΗ - ΟΙΚΟΔΟΜΙΚΗ -ΤΕΧΝΙΚΗ - ΕΜΠΟ¬ 
ΡΙΚΗ - ΚΑΤΑΣΚΕΥΑΣΤΙΚΗ ΑΈ. με δ.τ. ΑΝΑΠΤΕΞ Α.Ε., 
οριστικοποίηση του κόστους αυτής και πιστοποίηση 
έναρξης της παραγωγικής λειτουργίας της μονάδας 
που προήλθε από την επένδυση αυτή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Με την απόφαση ΔΙΣΑΔΕ/6502/Π 09/1/38/Ε/24.11.2006 
του Γ ενικού Γ ραμματέα Περιφέρειας Δυτικής Ελλάδος, 
ολοκληρώθηκε η επένδυση ν. 2601/1998, σύμφωνα με 
την υπ’ αριθμ. ΔΙΣΑΔΕ/1905/Π09/1/38/19.7.19999 απόφαση 
του Γ ενικού Γ ραμματέα Περιφέρειας Δυτικής Ελλάδος 
όπως τροποποιήθηκε και πιστοποιήθηκε η έναρξη της 
παραγωγικής λειτουργίας της μονάδας που προήλθε 
από την επένδυση αυτή, της εταιρείας ΑΝΑΠΤΕΞ ΞΕ¬ 
ΝΟΔΟΧΕΙΑΚΗ - ΟΙΚΟΔΟΜΙΚΗ - ΤΕΧΝΙΚΗ -ΕΜΠΟΡΙΚΗ 
- ΚΑΤΑΣΚΕΥΑΣΤΙΚΗ ΑΈ. με δ.τ. ΑΝΑΠΤΕΞ Α.Ε., που 
αναφέρεται στη μετατροπή ιστορικού διατηρητέου 
κτιρίου σε ξενοδοχειακή μονάδα τύπου επιπλωμένων 
διαμερισμάτων «ΟΡΕΙΑΔΕΣ» Α' τάξεως δυναμικότητας 
5 διαμερισμάτων - 5 δωματίων -10 κλινών, στη Βιλιβίνα 
του δήμου Καλαβρύτων του Ν. Αχαΐας. 

- Το ενισχυόμενο κόστος της επένδυσης οριστικοποι- 
ήθηκε στο συνολικό ποσό των 215.990,00 ευρώ. 

- Το ύψος της ίδιας συμμετοχής ορίσθηκε στο ποσό 
των 97.571,13 ευρώ, που αποτελεί ποσοστό 45,17% του 
συνολικού κόστους της ενισχυόμενης επένδυσης, ύψους 
215.990,00 ευρώ. 

- Το ύψος της επιχορήγησης ορίσθηκε στο ποσό των 
86.396,00 ευρώ, που αποτελεί ποσοστό 40% του συνο¬ 
λικού ύψους της ενισχυόμενης παραγωγικής επένδυσης 
ποσού 215.990,00 ευρώ. 

- Το ύψος του τραπεζικού δανείου ορίσθηκε στο ποσό 
των 32.022,87 ευρώ, το οποίο πρόκειται για σεισμοδά- 
νειο και επομένως μη επιδοτούμενο δάνειο. 

- Ημερομηνία ολοκλήρωσης της επένδυσης και έναρ¬ 
ξης της παραγωγικής λειτουργίας της μονάδας που προ¬ 
ήλθε από την επένδυση αυτή, ορίσθηκε η 19.1.2003. 

- Ομόφωνη γνωμοδότηση της Περιφερειακής Γνω- 
μοδοτικής Επιτροπής της 13.10.2006 (πρακτικά 27ης 
Συνεδρίασης). 

- Με την απόφαση αυτή εγκρίθηκε και η καταβολή του 
υπολοίπου της επιχορήγησης ποσού 41.153,68 ευρώ, που 
προκύπτει μετά την παρακράτηση 4%ο (τέσσερα τοις 
χιλίοις) ήτοι ποσό 165,28 ευρώ και που αντιστοιχεί στο 
υπόλοιπο ποσό της επιχορήγησης ύψους 41.318,96 ευρώ, 
σύμφωνα με τις διατάξεις του εδαφίου α’ της παρ. 22 
του άρθρου 8 του ν. 2601/1998. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γενικός Γραμματέας Περιφέρειας 

ΣΠΥΡΟΣ ΣΠΥΡΙΔΩΝ 

-♦- 

Αριθ. 5520 (6) 

Έγκριση για την απασχόληση προσωπικού με σύμβα¬ 
ση μίσθωσης έργου στην Τοπική Ένωση Δήμων και 
Κοινοτήτων (ΤΕΔΚ) Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 1 του ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 6 του ν. 2527/1997 «τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την υπ’ αριθμ. οικ. 5345/εγκ. 5/4.2.2005, εγκύκλιο 
του Υπουργείου Εσωτερικών, Δημόσιας Διοίκησης και 
Αποκέντρωσης. 

4. Την υπ’ αριθμ. 55/1998 ΠΥΣ, όπως τροποποιήθηκε 
με τις ΠΥΣ 35/2000, 22/2001 και 65/2001, εξακολουθεί 
να ισχύει ο κανόνας της αναστολής των προσλήψεων 
στο δημόσιο τομέα, όπως αυτός προσδιορίζεται με τις 
διατάξεις του άρθρου 14 παρ. 1 του ν. 2190/1994, όπως 
αντικαταστάθηκε με την παρ. 1 του ν. 2527/1997. 

5. Τα αριθμ. 8137/05/16.1.2006 και οικ. 4086/22.6.2006 
έγγραφα της υπηρεσίας μας με τα οποία διαβιβάσθη¬ 
καν στο Υπουργείο Εσωτερικών, Δημόσιας Διοίκησης 
και Αποκέντρωσης τα προβλεπόμενα δικαιολογητικά, 
σχετικά με την απασχόληση προσωπικού με σύμβαση 
μίσθωσης έργου. 


6. Το υπ’ αριθμ. οικ. 45377/23.8.20066 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με την έγκριση μίσθωσης έργου. 

7. Την υπ’ αριθμ. 30/2005 απόφαση του Διοικητικού 
Συμβουλίου της Τοπικής Ένωσης Δήμων και Κοινοτήτων 
(ΤΕΔΚ) Ν. Πρέβεζας». 

8. Την από 15.12.2005 γνωμοδότηση του νομικού συμ¬ 
βούλου της ΤΕΔΚ Ν. Πρέβεζας, αποφασίζουμε: 

Παρέχουμε την έγκριση για απασχόληση οκτώ (8) 
ατόμων στην Τοπική Ένωση Δήμων και Κοινοτήτων 
(ΤΕΔΚ) Ν. Πρέβεζας», με σύμβαση μίσθωσης έργου μέ¬ 
χρι 31.12.2008 για το Πρόγραμμα«Δράση Συμβουλευτικής 
Ανέργων και Υποαπασχολούμενων» και συγκεκριμένα: 

1. Ένα (1) άτομο ΠΕ με γνώση Η/Υ για την τήρηση 
διαχειριστικών στοιχείων και πληροφοριών. 

2. Δύο (2) άτομα ΠΕ κοινωνιολόγοι-κοινωνικοί λειτουρ¬ 
γοί. 

3. Δύο (2) άτομα ΠΕ οικονομολόγοι. 

4. Ένα (1) άτομο ΠΕ πολιτικός επιστήμονας. 

5. Ένα (1) άτομο ΠΕ ψυχολόγος. 

6. Ένα (1) άτομο Στέλεχος - υπεύθυνος συμβουλευ¬ 
τικής. 

Το συνολικό ποσό της αμοιβής της ανωτέρω, ανέρχε¬ 
ται σε 79.236,00 ευρώ. Οι ως άνω θέσεις δεν εξυπηρε¬ 
τούν πάγιες και διαρκείς ανάγκες, αλλά πρόκειται για 
γνήσιες συμβάσεις έργου. 

Τόπος εκτέλεσης είναι η Τοπική Ένωση Δήμων και 
Κοινοτήτων (ΤΕΔΚ) Ν. Πρέβεζας. Ο χρόνος παράδοσης 
των εργασιών υπολογίζεται μέχρι 31.12.2008. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πρέβεζα, 15 Σεπτεμβρίου 2006 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθ. 26607 (7) 

Σύσταση Δημοτικού Νομικού Προσώπου με την επωνυ¬ 
μία «Σχολική Επιτροπή 30ου Νηπιαγωγείου Ιωαννί- 
νων» στο Δήμο Ιωαννιτών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (π.δ. 
410/1995). 

2. Τις διατάξεις του άρθρου 5 του ν. 1897/1990 (ΦΕΚ. 
110 Α727.8.1990). 

3. Το υπ’ αριθμ. 64748/5.2.1991 έγγραφο του Υπουρ¬ 
γείου Εσωτερικών. 

4. Την υπ’ αριθμ. 335/2006 απόφαση του Δημοτικού 
Συμβουλίου Ιωαννίνων και 

5. Την υπ’ αριθμ. 20922/19.9.2001 (ΦΕΚ.1271/Β72.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λπ. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙ¬ 
ΑΣ», αποφασίζουμε: 

1. Συνιστούμε ίδιο Νομικό Πρόσωπο Δημοσίου Δικαίου 
με την επωνυμία «Σχολική Επιτροπή 30ου Νηπιαγωγείου 
Ιωαννίνων» στο Δήμο Ιωαννιτών. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για 
τις λειτουργικές δαπάνες (καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λπ.). 

- Η διαχείριση των εσόδων από την εκμετάλλευση 
των σχολικών κυλικείων. 

- Η εκτέλεση μικρών έργων για επισκευή και συντή¬ 
ρηση των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

- Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Η θητεία του πρώτου Δ.Σ. του νομικού προσώπου 
λήγει με τη λήξη της δημοτικής περιόδου. 

Η θητεία των μελών του Δ.Σ. ακολουθεί την Δημοτική 
περίοδο. 

Το Δ.Σ. εκλέγει Αντιπρόεδρο. 

4. Πόροι του Νομικού Προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κλη¬ 
ροδοσίες. 

δ. Εισπράξεις από το αντίτιμο των παρεχόμενων 
πραγμάτων ή υπηρεσιών 

ε. Πρόσοδοι από την περιουσία του. 

5. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Ιωαννιτών ύψους 100,00 ευρώ. 

6. Το Νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Νοεμβρίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 10929 (8) 

Σύσταση Σχολικής Επιτροπής Δημοτικού Σχολείου 
Πευκοχωρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του ν. 1894/1990. 

2) Τις διατάξεις του π.δ. 410/1995. 

3) Την υπ’ αριθμ. 155/2006 απόφαση του Δ.Σ. Παλλήνης 
για τη σύσταση Σχολικής Επιτροπής Δημοτικού Σχολεί¬ 
ου Πευκοχωρίου, αποφασίζουμε: 

1. Συνιστάται στο Δ.Δ. Πευκοχωρίου του Δήμου Παλ¬ 
λήνης ίδιο νομικό πρόσωπο με την επωνυμία «Σχολική 
Επιτροπή Δημοτικού Σχολείου Πευκοχωρίου». 

2. Σκοπός του νομικού προσώπου, είναι: 

- Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λπ. 


- Η εκτέλεση μικρών έργων για επισκευή και συντή¬ 
ρηση των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων- η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για την στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο διοικείται από πενταμελές (5 
μελές) Διοικητικό Συμβούλιο αποτελούμενο από: 

α) Τον εκάστοτε Πρόεδρο του Τοπικού Συμβουλίου. 

β) Δύο (2) Δημοτικούς Συμβούλους. 

γ) Το Διευθυντή του Δημοτικού Σχολείου. 

δ) Εκπρόσωπο του Συλλόγου Γονέων και Κηδεμόνων 
του Δημοτικού Σχολείου. 

4. Η θητεία του πρώτου Δ.Σ. του νομικού προσώπου 
λήγει με τη λήξη της παρούσης δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Το Δ.Σ. εκλέγει Αντιπρόεδρο, γραμματέα. 

5. Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους δωρεές, κληρονομιές και κληροδο¬ 
σίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών. 

ε) Πρόσοδοι από την ίδια περιουσία του. 

6. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

7. Με την παρούσα απόφαση καταργείται η υπάρχου- 
σα Ενιαία Σχολική Επιτροπή Δημοτικού Σχολείου-Νη- 
πιαγωγείου Πευκοχωρίου, που έχει ιδρυθεί με την υπ’ 
αριθμ. 96/2001 απόφαση του Δημοτικού Συμβουλίου και 
είχε δημοσιευθεί στο ΦΕΚ 884/10.7.2001 τεύχος Β'. 

Με την απόφαση αυτή δεν προκαλείται δαπάνη σε 
βάρος του προϋπολογισμού του τρέχοντος έτους του 
Δήμου Παλλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Οκτωβρίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 15116 (9) 

Έγκριση της υπ’ αριθμ. 104/2005 αποφάσεως του Δημοτι¬ 
κού Συββουλίου Σύμης που αφορά την αύξηση μετο¬ 
χικού κεφαλαίου στην Δημοτική Επιχείρηση Ύδρευ¬ 
σης και Αποχέτευσης Σύμης (Δ.Ε.Υ.Α.Σ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2503/1997 και του ν. 1069/1980. 

2. Τις όμοιες του άρθρου 277 του π.δ. 410/1995, όπως 
ισχύει με τις τροποποιήσεις του. 

3. Το υπ’ αριθμ. 348/Φ.ερ.37/90 έγγραφο του ΥΠ.ΕΣ.ΔΑΑ. 

4. Την οικονομοτεχνική μελέτη της Δημοτικής Επιχεί¬ 
ρησης Ύδρευσης και Αποχέτευσης Σύμης (Δ.Ε.Υ.Α.Σ.). 

5. Την υπ’ αριθμ. 104/2005 απόφαση του Δημοτικού 
Συμβουλίου Σύμης, η οποία μας διαβιβάστηκε με το υπ’ 
αριθμ. 1601/21.4.2005 έγγραφο του, αποφασίζουμε: 

Εγκρίνουμε την υπ’ αριθμ. 104/2005 απόφαση του 
Δημοτικού Συμβουλίου Σύμης, που αφορά την αύξηση 
του μετοχικού κεφαλαίου της Δημοτικής Επιχείρησης 
Ύδρευσης και Αποχέτευσης Σύμης (Δ.Ε.Υ.Α.Σ.), κατά το 
ποσό των 540.000,00€, για την κάλυψη της ιδίας συμμε¬ 
τοχής της επενδυτικής πρότασης της εταιρίας με τίτλο: 
«Προμήθεια Μονάδας Αφαλάτωσης και Ανεμογεννήτριας 
στη νήσο Σύμη» στο επιχειρησιακό πρόγραμμα «Αντα¬ 
γωνιστικότητα» στο Μέτρο του Υπουργείου Ανάπτυξης 
6.3 «Ειδικές Ενεργειακές Υποδομές για τα νησιά και την 
προώθηση των Ανανεώσιμων Πηγών Ενέργειας» στη 
Δράση 6.3.2 έργα προώθησης καινοτόμων λύσεων στο 
ΥΠΑΝ που αντιστοιχεί στο 30% του συνολικού προϋ¬ 
πολογισμού του έργου. 

Η παρούσα απόφαση προκαλεί δαπάνη στον προϋπο¬ 
λογισμό του Δήμου Σύμης, ύψους 6.000,00€ ανά μήνα 
που έχει εγγράφει στον Κ.Α. 00-6526 του προϋπολογι¬ 
σμού του Δήμου Σύμης, οικονομικού έτους 2007. 

Το ίδιο ισχύει και για τα επόμενα τέσσερα (4) οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Νοεμβρίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


Αριθ. 18440 (10) 

Διορισμός εκτελεστών διαθήκης Νικολάου Ζούζουλα. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 14800/2006 απόφαση της Γενικής 
Γ ραμματέας Περιφέρειας Πελοποννήσου που εκδόθηκε 
σύμφωνα με τις κείμενες διατάξεις εγκρίνεται ο διορι¬ 
σμός ως εκτελεστών της διαθήκης Νικολάου Ζούζουλα 
των παρακάτω: 

1. Κανελλή Δημητρίου, Παρέδρου του Νομικού Συμβου¬ 
λίου του Κράτους (Δικαστικό Γραφείο Τρίπολης). 

2. Κωστάντη Ελένης, Δικαστικής Αντιπροσώπου του 
Ν.Σ.Κ. (Δικαστικό Γραφείο Τρίπολης). 

Τρίπολη, 21 Νοεμβρίου 2006 

Με εντολή Γ ενικής Γ ραμματέως Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 
-♦- 

( 11 ) 

Χορήγηση άδειας άσκησης επαγγέλματος Κοινωνικού 

Λειτουργού στη Σταματία Αντωνίου του Γεωργίου. 

Ο ΝΟΜΑΡΧΗΣ ΤΡΙΚΑΛΩΝ 

Με την υπ’ αριθμ. 5231/21.11.2006 απόφαση του Νομάρχη Τρι¬ 
κάλων έχει χορηγηθεί στη Σταματία Αντωνίου του Γ εωργίου 
άδεια άσκησης επαγγέλματος Κοινωνικού Λειτουργού. 

Τρίκαλα, 21 Νοεμβρίου 2006 

Με εντολή Νομάρχη 
Η Διευθύντρια 
ΑΡΕΤΗ ΑΝΑΓΝΩΣΤΙΑΔΟΥ 

